open-index/open-wikipedia-markdown huggingface dataset:
Elline Gøye

**Elline Mogensdatter Gøye** (også Eline og Gjøe), (født ca. 1510, død 20. november 1563 i Ring Kloster) var en dansk adelsdame og godseier. 

Hun var datter av rikshoffmester Mogens Gøye (død 1544) og dennes første hustru Mette Bydelsbak (død 1512). Mest kjent er hun blitt for den såkalte *Fru Eline Gøyes Jordebog* som inneholder en fortegnelse over hennes og hennes første husbonds arvegods, samt moren- og farens og svigermoren Anne Mouritsdatter Gyldenstiernes omfattende gods. Jordeboken er en av de viktigste kilder til dansk adelshistorie og topografi i slutten av middelalderen og i det 16. århundre. 

Da faren hadde mange barn, ble hennes arv mere beskjeden. Utover et stort antall festegårder mottok hun sammen med sin bror Albert Gøye herregården Clausholm ved Randers i Jylland. Alberts kone Anne Rosenkrantz og Elline kom til å strides over denne gården i flere år, således at kong Frederik II tilsist grep inn.  Elline opprettholdt tett kontakt med søsteren Birgitte Gøye, med hvem hun hadde felles åndelige interesser.

Hun giftet seg første gang senest omkring 1534 med den skånske adelsmann Mourits Olufsen Krognos (død 24. november 1550), og fikk med ham sønnen Mogens som døde i ung alder, Mette som giftet seg med Holger Ottesen Rosenkrantz til Boller (1517–1575) og også døde tidlig, samt den senere riksråd Oluf Mouritzen Krognos. Elline giftet seg for annen gang i 1559 med den unge Vincents Juel, sønn av Jens Juel til Hesselmed. Dette ekteskapet forble barnløst. Hun døde i 1563 hos søsteren Birgitte i Ring Kloster, og ble begravet i St. Bendts kirke på Sjælland. Hennes portrett ses på likstenen i samme kirke, utført av Morten Bussert ca. 1555. 

## Referanser
VM i landeveissykling 2005

**VM i landeveissykling 2005** ble arrangert i Madrid, Spania i perioden 21. til 25. september.

## Menn
### Landeveisritt

### Temporitt

### Landeveisritt U23

### Temporitt U23

## Kvinner
### Landeveisritt

### Temporitt

## Medaljestatistikk

## Eksterne lenker
* 
* Resultater hos cyclingnews
Nils Jønsberg

**Nils Simensen Jønsberg** (født 12. august 1808 på Jønsberg i Romedal, død 28. april 1885 i Christiania) var en norsk prest og politiker.

Jønsberg var sønn av en storbonde. Han tok eksamen ved Christiania katedralskole i 1827 og tok teologisk embetseksamen (cand.theol.) i 1831. Deretter var han personellkapellan i Drøbak og lærer ved borgerskolen der. I 1835 ble han ansatt som sogneprest i Karlsøy, og tiltrådte året etter. Senere var han sogneprest i Skjerstad i 1843-1855, Skogn i 1855-1868 og Stokke i 1868-1881.

Nils Jønsberg var Karlsøy kommunes første ordfører, i perioden 1838-1841. Han var 1. representant fra Finmarkens amt på Stortinget i årene 1842-1844; valgkretsen omfattet både dagens Troms og Finnmark fylke. Han var medlem av budsjettkomiteen. Til Stortinget 1851 kom han på 2. varamannsplass fra Nordlands amt. Han var ordfører i Skjerstad i årene 1844-1848 og 1852-1856.

Jønsberg var sosialt engasjert, og tok i sin tid i Karlsøy blant annet opp leilendingssystemet i Nord-Norge, talte fiskernes sak, og engasjerte seg for at samene skulle få formidlet Guds ord på sitt eget språk. Nils Jønsberg var bestefar til Høyre-politikeren Nils Erik Flakstad og oldefar til billedhuggeren Nils Flakstad.

En byste av Nils Jønsberg er satt opp ved Ringvassøy kirke på Hansnes i Karlsøy, etter initiativ av Karlsøy og Helgøy historielag.

## Referanser


## Kilder
* Tallak Lindstøl:*Stortinget og Statsraadet 1814-1914*. Kristiania 1914
* Ulf L. Vinje: *[http://urn.nb.no/URN:NBN:no-nb_digibok_2010090608038 Folk ved havet – Karlsøy kommune 1838-1998]* (s. 38-40, digitalisert av Nasjonalbiblioteket)
* Håvard Dahl Bratrein: *[http://karlsoy.com/bygdebok/periode09_del07.html Karlsøy og Helgøy Bygdebok]*. Karlsøy kommune 1989-94 (kapittel «Sogneprest Jønsberg, Stortingsmann og sosial reformator», nettversjon via karlsoy.com)
* Prester i Karlsøy prestegjeld (liste)
* Biografi hos Norsk samfunnsvitenskapelig datatjeneste  (ufullstendig, besøkt 12. februar 2012)
* Karlsøy kommune: Årsmøte – Karlsøy og Helgøy historielag med stor aktivitet (30. mai 2005, besøkt 12. februar 2012)

## Eksterne lenker
*
Ingeborg Valdemarsdatter

**Ingeborg Valdemarsdatter, hertuginne av Mecklenburg** (født 1. april 1347, død 1370), var en dansk prinsesse, datter av kong Valdemar Atterdag og Helvig av Slesvig.

Ingeborg ble gift med hertug Henrik III av Mecklenburg i stedet for en eldre søster, Margrethe, som døde. Etter avtalen ble prinsessen hentet til Tyskland tre år gammel, men hentet hjem igjen alt i 1354. Ingeborg og Henrik ble omsider gift, visstnok i 1362, ettersom de mecklenburgske fyrstene da kvitterte for en del av medgiften hennes. 

Paret fikk følgende barn: 
# Eufemia av Mecklenburg (død 1400), gift med fyrste Johan V av Mecklenburg-Werle.
# Maria av Mecklenburg (1363/1365-1402/1403), gift med hertug Vartislav VII av Pommern. Mor til kong Erik av Pommern.
# Albrecht IV av Mecklenburg (1362/1370-1388), hertug av Mecklenburg og Schwerin.
# Ingeborg av Mecklenburg (1368–1408), nonne i Ribnitz kloster i 1376, abbedisse 1395-1408. Sto sin moster Margrethe nær. 

Ingeborg ble etter broren Christoffers død i 1363 arvtaker til den danske tronen, og hennes sønn Albrekt fikk løfte om denne av kong Valdemar. Men Ingeborg døde før sin far, og det ble hennes yngre søster dronning Margrethe med sin sønn Olav som i første omgang kom til makten. Imidlertid døde Olav bare 17 år gammel, og det var Ingeborgs dattersønn Erik av Pommern som ble Margrethes arving til de tre nordiske rikene.

## Referanser


## Eksterne lenker
* ''Ingeborg Valdemarsdottir, Princess of Denmark'', thepeerage.com
Merkurs magnetfelt

**Merkurs magnetfelt** er omtrent en magnetisk dipol (som betyr at feltet bare har to magnetiske poler) som er betydelig, og tilsynelatende globalt på planeten Merkur. Data fra *[[Mariner 10]]* førte til oppdagelsen i 1974, og feltet har 1,1 % av styrken sammenlignet med jordens magnetfelt, ifølge målinger fra romsonden. Opprinnelsen til magnetfeltet kan forklares med dynamoteori, og fordi magnetfeltet er tilstrekkelig sterkt nær buesjokket bremser det ned solvinden og fremkaller en magnetosfære.

## Referanser
Den Særlige Klageret

**Den Særlige Klageret** er en dansk domstol som ble opprettet i 1939. Domstolen treffer avgjørelser i disiplinære saker vedrørende dommere og annet juridisk personale ansatt ved domstolene, herunder også ansatte på Færøyene og Grønland. 

Konkret behandler Den Særlige Klageret anmodninger om gjenåpning av straffesaker, klager over dommere, andre domstolsjurister og sakkyndige rettsmedlemmers oppførsel under utøvelsen av deres embedsvirksomhet, kjæremål vedrørende utelukkelse av en forsvarer i en straffesak samt saker om avskjedigelse av dommere, om avskjedigelse og uansøkt forflyttelse av andre domstolsjurister og om avsettelse av medlemmer av Domstolsstyrelsens styre.

Den Særlige Klageret er sammensatt av en høyesterettsdommer, en landsdommer, en byrettsdommer, en advokat og en jurist. Klageretten er lokalisert i København. 

## Referanser
Howrah (distrikt)

**Howrah** (bengali: হাওড়া জেলা) er et distrikt i den indiske delstaten Vest-Bengal. Distriktets hovedstad er Howrah.

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 63,30 % av befolkningen.

Barn i alderen 0 til 6 år utgjorde 10,27 % i 2011 mot 12,01 % i 2001. Antallet jenter i den alderen per tusen gutter er 964 i 2011 mot 956 i 2001. 

## Referanser


## Eksterne lenker
*
Tungabhadra

**Tungabhadra** er den viktigste sideelven til elven Krishna i det sørlige India. Den dannes ved at elvene Tunga og Bhadra, med kilde i De vestlige Ghatfjellene i delstaten Karnataka, flyter sammen ved Kudali. Tungabhadra flyter østover over Deccanplatået og møter elven Krishna ved Gondimalla. Elven danner grense mellom delstatene Telangana og Andhra Pradesh. Landet mellom Tungabhadra og Krishna kalles Raichur Doab.

Tungabhadra har lenge vært benyttet til irrigasjon. I 1953 sto Tungabhadra-demningen ved Hospet i Karnataka ferdig. Vannet her benyttes til irrigasjon og elektrisitetsproduksjon, men demningen tjener også til å kontrollere flom. 

## Referanser


## Eksterne lenker
* «Tungabhadra», *Imperial Gazetteer of India*, bind 24, Oxford: Clarendon Press, 1908
Konvensjonsgården

**Konvensjonsgården** er vanlig betegnelse på den gamle administrasjonsbygningen for Moss Jernverk i Moss. Bygningen ble påbegynt i 1756 av Erik Anker, men ble først ferdigstilt under Jess Anker i 1778. I samtiden var bygningen kjent også for sin fine barokkhave og vannkaskader.

I 1814 var bygningen hovedkvarter for den norske regjeringen under krigen med Sverige og Mossekonvensjonen ble fremforhandlet og undertegnet av nordmennene der, derav navnet Konvensjonsgården. Svenskenes hovedkvarter var i Gamlebyen i Fredrikstad, der kronprins Karl Johan undertegnet på vegne av svenskekongen.

## Referanser



## Litteratur
* Lauritz Opstad: *Moss Jernverk*, M. Peterson & søn, Moss, 1950
*Åsmund Svendsen: *Konventionsgaarden på Moss verk. Faser i hovedbygningens historie*, Østfoldmuseenes skriftserie, 2012

## Eksterne lenker
* 
* Om Konvensjonsgården, fra Kulturnett Østfold
* 
* Konvensjonsgården i Digitalt fortalt
* Bilder av Konvensjonsgården i Riksantikvarens bildedatabase Kulturminnebilder
Großrückerswalde

**Großrückerswalde** er en kommune i Erzgebirgskreis i Direktionsbezirk Chemnitz i den sørlige delen av Fristaten Sachsen. Kommunen hadde 3&nbsp;714 innbyggere den 31. desember 2010.

## Referanser


## Eksterne lenker
*
Deccan Chronicle

***Deccan Chronicle*** er en engelskspråklig avis som har hovedredaksjon i Hyderabad i India. Den ble grunnlagt i 1938. Avisen har et opplag på 1,45 millioner eksemplar om dagen og distribueres i delstatene Andhra Pradesh, Karnataka, Kerala og Tamil Nadu. *Deccan Chronicle* utgis i elleve utgaver i byene Hyderabad, Anantapur, Bangalore, Chennai, Coimbatore, Karimnagar, Kochi, Nellore, Rajahmundry, Vijayawada og Visakhapatnam.

## Referanser


## Eksterne lenker
*
Operasjon Albion

**Operasjon Albion** var den tyske operasjonen som okkuperte de estiske øyene Saaremaa (Ösel), Hiiumaa (Dagö) og Muhu (Moon) som da var en del av den nye russiske republikken i september/oktober 1917. Operasjonen var en kombinert land- og sjøaksjon.

## Bakgrunn
Tidlig i krigen hadde disse øyene liten strategisk betydning for noen av de to krigførende partene. Men etter uroen og februarrevolusjonen i Russland i 1917, antok den tyske overkommandoen at en erobring av øyene ville utmanøvrere det russiske forsvaret og gjøre St. Petersburg mer utsatt for et eventuelt angrep.

## Kampene

Operasjonen på land ble innledet med den tyske landgangen i Tagalaht-bukta på Saaremaa 11. oktober 1917, etter omfattende sjømilitær aktiviteter for å rydde miner og nedkjempe kystartilleriet, og full tysk kontroll over øya var sikret 18. oktober.

Etter to mislykkede forsøk, lyktes tyskerne med en landgang på Hiiumaa 19. oktober og inntok hele øya den følgende dagen. Den russiske østersjøflåten måtte trekke seg tilbake fra Muhu-sundet etter store tap som følge av et sjøslag.

Tyskerne hevdet at de tok  krigsfanger og erobret 100 kanoner under operasjonen.

## Eksterne lenker
* 
* Oppsummering av Opersjon ''Albion''
* Detaljert beskrivelse av Operasjon ''Albion''
Loreto (region)

**Loreto** er en region i det nordøstlige Peru. Den grenser til Ecuador i nordvest og til Colombia i nord og til Brasil i øst. Den grenser til andre peruanske regioner, i vest til Amazonas-regionen, og  i sør til: San Martín-regionen, Huánuco-regionen og Ucayali-regionen. Loreto dekker nesten en tredjedel av Perus territorium og er landets største region, men også en av de minst befolkede. Omtrent halvparten av innbyggere bor i regionhovedstaden Iquitos.

## Politisk inndeling
Regionen er delt inn i følgende 6 provinser, som igjen er delt inn i til sammen 48 distrikter.
 

## Klima
Klimaet i Loreto-regionen er varmt og fuktigt med et gjennomsnitt på 17&nbsp;°C til 20&nbsp;°C under juni og juli, men opp til 36&nbsp;°C fra desember til og med mars.

## Referanser
MF «Stoksundferja»

**MF «Stoksundferja»** er ei ferje bygd av E. M. Moen & Sønns Båtbyggeri i Risør i 1963. Ferja ble restaurert hos Midtnorsk Trebåtverksted på Inderøy i 2016.

## Historikk
* 1963:  Levert som MF «Stoksundferja» til Partrederi Skjærvik/Nilsen/Sundet/Svenning og satt inn i sambandet Revsnes–Stokkøy–Linesøy
* 1974: Satt inn i sambandet Barøy – Lauvøy – Lysøysund.
* 1965: Overtatt av Fosen Trafikklag A/S, Trondheim.
* 1983: Overtatt av Skand. Undervannservice, Melhus og drevet som arbeidsbåt med navnet «Scan Pipe».
* 2001: Ny eier Fru Inger AS, Trondheim, drift som restaurant- og turbåt med navnet MF «Gamle Stoksundferja».
* 2001: Ny eier er Kaplak AS, Trondheim
* 2012: Ny eier er Kystlaget Trondhjem
*
* 2016: April 2016 tilbake til opprinnelig navn fra 1963 MF "Stoksundferja"

## Referanser


## Eksterne lenker
* 
*Gamle Stoksundferja  – Fjordfähren
Den store retretten

**Den store retretten** er en betegnelse på den russiske tilbaketrekningen fra Galicia og Polen under første verdenskrig.

## Bakgrunn
På denne tiden lyktes sentralmaktene med sin styrkeoppbygging i større grad enn Det russiske keiserdømmet og dette endret maktbalansen i området. Keiser Vilhelm II presset på overfor Erich von Falkenhayn om å støtte opp under Paul von Hindenburg og Erich Ludendorff sine ønske om å videreføre offensiven i øst.

Stavka besluttet å innlede en strategisk tilbaketrekning for å vinne den tid som  var nødvendig for å bygge opp krigsindustrien hjemme.

## Tysk framrykking
Etter Gorlice-Tarnow-offensiven i juni, krysset styrkene under August von Mackensen elven San og inntok Przemyśl. 22. juni forlot de russiske styrkene den galiciske hovedstaden Lvov. Mellom 23. og 27. juni krysset tyskerne Dnestr. Tidlig i juli måtte Mackensen stoppe sin framrykning på grunn av russiske motangrep.

13. juli iverksatte sentralmaktene en ny offensiv langs hele frontlinjen. Tallmessig underlegne og fortsatt uorganiserte etter tidligere sammenstøt, brøt den sørlige delen av fronten sammen på russisk side og rykket nordover til en forsvarslinje som gikk mellom Dęblin-Lublin-Chełm. Over hele den sørlige frontavsnittet rykket sentralmaktene fram ytterliger 160 km fram til Bug og da var bare en liten del av Kongress-Polen tilbake på russiske hender.

22. juli krysset sentralmaktene Wisła og i august forlot russerne Dęblin, og med fortsatt russisk tilbaketrekning ble Warszawa stadig mer isolert. Den tyske 12. arme benyttet anledningen og erobret byen 4.–5. august.

Etter å ha mottatt store forsterkninger, inntok tyskerne mot slutten av fremrykningen Brest-Litovsk 25. august. 19. september inntok Hindenburgs stryker Vilnius.

## Virkninger
Den russiske tilbaketrekningen endte med en frontlinje fra Østersjøen til grensen til Romania langs Riga-Jakobstadt-Daugavpils-Baranavitjy-Pinsk-Dubno-Ternopil.

## Eksterne lenker

* «The Great Retreat» (engelsk)
Semsking

**Semsking**, også kalt **semsk-**, **sems-**, **fett-** eller **oljegarving**, er en teknikk for garving av skinn, det vil si bearbeing til lær. Semsket skinn blir tynt, mykt, bløtt som tøy og gulaktig. Overflaten er ru og porøs og kan vaskes med vann og vanlige vaskemidler. Semsket skinn brukes til klær, for eksempel jakker, til vesker, skotøy og annet.

## Historikk og teknikk
Semsketeknikken kom til Norge i seinmiddelalderen rundt 1400. Metoden består i at en røyter (fjerner hårene fra) friske, flådde skinn ved hjelp av kalk, smører skinnene inn med fett eller tran som garvestoff, og behandler dem i en stampe eller banker dem med en klubbe eller øksehammer. For å gjøre skinnet mykt, smidig og porøst fjernes narven (hårsida) før garvingen. Fibrene under narven blir slipt på sandsteiner og bearbeidet med smergel, slik at skinnet får sitt spesielle matte, fløyelsaktige utseende. Det er først og fremst skinn av mindre husdyr som sau og lam (ikke huder av ku og okse) og slitesterke skinn av vilt som elg og rein som blir semsket.  

Håndverkerne som utførte semsking, ble i Norge og Danmark vanligvis kalt fellberedere (*feldberedere*). 

## Ordbakgrunn
Ordene *semsk* og *sems* kommer via tysk fra det franske *chamois* som betyr «gemse» fordi nettopp gemseskinn tradisjonelt ble garvet på denne måten. Semsket skinn kalles på tysk *Veloursleder* («velur-lær») og på engelsk *suede* (fra fransk *gants de Suède*, «hansker fra Sverige»).

## Se også
* Liste over håndverksfag og håndverksteknikker
* Garving, tilbereding av skinn til lær 
* Ruskinn, skinn til hansker og liknende som beredes ferdig på kjøttsida
* Nappa, mykgarvet fint lær av saue-, geite- eller doggskinn, plagg der semsklæret har kjøttsida ut

## Referanser


## Eksterne lenker
* 
* Søkbar digitalkopi av Arne Markussen: ''Skinn og lær : materialer, verktøy, teknikk, design'' (Landbruksforlaget 1997)
* Søkbar digitalkopi av Finn Erhard Johannessen: ''Lær og skinn i tykt og tynt : den norske garveri-industris historie'' (Ad Notam 1991)
*
Jalpaiguri (distrikt)

**Jalpaiguri** (bengali: জলপাইগুড়ি জেলা) er et distrikt i den indiske delstaten Vest-Bengal. Distriktets hovedstad er Jalpaiguri. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 27,00 % av befolkningen.

Barn i alderen 0 til 6 år utgjorde 11,50 % i 2011 mot 15,33 % i 2001. Antallet jenter i den alderen per tusen gutter er 949 i 2011 mot 969 i 2001. 
## Referanser


## Eksterne lenker
*
Varmefluks

**Varmefluks**, eller **termisk fluks**, er mengden varmeenergi overført gjennom en gitt overflate. Den SI-avledete enheten for varmemengden er joule per sekund, eller watt. Varmefluks er varmemengden per enhet areal. I SI-enheter måles varmefluksen i W/m2. Varmemengden er en skalar mengde mens varmefluken er en vektormengde. For å definere varmefluksen ved et gitt punkt i rommet tar man det begrensede tilfellet hvor størrelsen av overflaten blir uendelig liten.

Varmefluksen blir ofte betegnet \overrightarrow{\phi_q}, hvor den senkede *q* angir *varme*mengden som motsetning til *massen* eller *moment*-mengden. Fouriers lov er en viktig anvendelse av disse konseptene.

## Referanser
Hanny Ditlefsen

**Hanny Torgunn Ditlefsen** (født 13. januar 1953) er en norsk lokalpolitiker (LL og Ap) som var ordfører i Karlsøy kommune fra 1999 til 2003, og fra 2011 til 2015. I periodene som ordfører har hun representert Felleslista for Reinøy, Ringvassøy og Rebbenesøy, og Arbeiderpartiet i perioder da Felleslista ikke har stilt liste.

Hun begynte å sitte i Karlsøy kommunestyre i 1986 i en alder av 33 år.

Ditlefsen kommer fra Stakkvik, men er opprinnelig fra Mehamn.

## Kilder
* Tromsø-områdets Regionråd: Den nye ordføreren i Karlsøy (29. september 2011, besøkt 12. februar 2012)
* Karlsøy kommune: Karlsøy Arbeiderparti satser på Hanny Ditlefsen og Bent Gabrielsen (22. februar 2003, besøkt 12. februar 2012)

## Eksterne lenker
*
Mikkel Ødelien

**Mikkel Ødelien** (født 5. oktober 1893, død 11. februar 1984) var en norsk vitenskapsmann og forsker i jordfag. 

Han var født i Ål i Hallingdal. Han tok graden cand.agric. i 1918, og redigerte tidsskriftet *Årbok for beitebruk* fra 1919 til 1930. Han var siden professor ved Norges landbrukshøgskole på Ås fra 1932 til 1962. Han var rektor på NLH fra 1954 til 1956. I 1967 arbeidet han for Norad på Madagaskar.

Han bidro med ny kunnskap innenfor nesten alle felt innenfor forskning på jordsmonn. Han var særlig aktiv i feltene om gjødsling, mikronæringstoffer og tungmetaller.

Mikkel Ødelien ble medlem av Det Norske Videnskaps-Akademi i 1950 og ble utnevnt til ridder av første klasse av St. Olavs Orden i 1959. Han var medlem av flere utenlandske vitenskapsakademier og selskaper og var æresdoktor ved Kungliga Lantbruksakademien ved Uppsala universitet (1962).

## Referanser
Following Bob

**Following Bob** er Vegar Leirvik Nessets pseudonym som artist. Following Bob er et popband fra Trondheim.

Våren/forsommeren 2011 var Following Bob i The Chapel Studios i London og spilte inn en CD med egenkomponerte sanger. Nesset sang og spilte akustisk gitar, og leide inn erfarne, britiske studiomusikere. Utgivelse i løpet av 2012.

## Diskografi

## Eksterne lenker
* Following Bob (hjemmeside)
* Following Bob (MySpace)
* Following Bob (YouTube)
* Following Bob på facebook
Jupiter Icy Moon Explorer

**Jupiter Icy Moon Explorer** (**JUICE**) er en romsonde som har blitt sendt til planeten Jupiter og dens måner under ledelse av Den europeiske romfartsorganisasjonen og med Airbus Defence and Space som hovedkontraktør. Romsondens målsetning er å utforske Jupiter som en arketype for gasskjemper, og å utforske himmellegemers beboelighet omkring gasskjemper. Romsondens primære objekter for utforskning vil være de tre galileiske månene Europa, Ganymedes og Callisto.

Romsonden er en omformulering av det tidligere Europa Jupiter System Mission – Laplace (EJSM-Laplace), og er det første L-klasse-oppdraget (L1) i ESAs Cosmic Vision-program.

Romsonden ble skutt opp fra Centre spatial guyanais i Kourou i Fransk Guyana 14. april 2023, og er beregnet å være framme ved Jupiter i juli 2031.

## Referanser


## Eksterne lenker
*  Future Planetary Exploration JUICE – Jupiter Ganymede Orbiter Revised Proposal
*  Michele Dougherty and Olivier Grasset - '''Jupiter Icy Moon Explorer''' (2011)
Jupiter Ganymede Orbiter

Som en del av det internasjonale Europa Jupiter System Mission (EJSM) var **Jupiter Ganymede Orbiter** (**JGO**) en foreslått banesonde av ESA, med planlagt oppskytning i 2020. Planer for oppdraget inkluderte detaljstudier av jupitermånene Ganymedes og Callisto så vel som den jovianske magnetosfæren.

I april 2011 uttalte ESA at det virket usannsynlig at et fellesk amerikansk-europeisk oppdrag ville finne sted i begynnelsen av 2020-årene gitt NASAs budsjett, så ESA fortsatte med et europeisk-ledet oppdrag. Det ESA-ledete oppdraget kalles JUICE (JUpiter ICy moon Explorer) og er basert på JGO-designet.

## Referanser


## Eksterne lenker
* EJSM @ NASA
Mohammed Hassan El-Zayyat

**Mohammed Hassan El-Zayyat** (født 1915 i Damietta i Egypt, død 25. februar 1993 i Kairo) var en egyptisk politiker og diplomat. 

På begynnelsen av 1970-tallet var han Egypts ambassadør til FN. Han var utenriksminister fra 8. september 1972 til 31. oktober 1973. Han var også Egypts ambassadør til Ghana 1994-2004. 

## Referanser


## Eksterne lenker
* Liste over Egypts utenriksministre
* Nekrolog i New York Times
Gornau (Erzgebirge)

**Gornau** er en kommune i Erzgebirgskreis i Direktionsbezirk Chemnitz i den sørlige delen av Fristaten Sachsen. Siden 1. juli 2000 har kommunen vært medlem av forvaltningsfellesskapet Zschopau. Kommunen hadde 3&nbsp;893 innbyggere den 31. desember 2010.
## Referanser


## Eksterne lenker
*
Alv Egeland

**Alv Egeland** (1932–2025) var en prisbelønt norsk fysiker, kjent for sin forskning på nordlys.

Etter cand.real. fra Universitetet i Oslo (UiO) 1959 var han 1959–1964 forsker ved Kungliga Vetenskapsakademien og mottok Fil.Dr. fra Universitetet i Stockholm 1963. Fra 1959 var han ansatt ved Kiruna Geophysical Observatory, blant annet som vikarierende bestyrer 1963–1964, før han i 1964 ble førsteamanuensis i Oslo, ved institutt for kosmisk fysikk. Han var dets bestyrer 1968–1972 og ble professor i kosmisk fysikk 1972 ved UiO, fra 1979 innen romfysikk.

Han hadde lengre forskeropphold ved NASA Goddard Space Flight Centre 1968–1969, 1981–1982, 1983, 1999 og 2005.
Han var siden engasjert ved Andøya Rakettskytefelt der han var styremedlem). Samtidig holdt han stilling som professor emeritus ved plasma og romfysikk. 

Egeland etablerte et miljø innen romforskning som ble verdensledende i forskning på dag-nordlys og etablerte observasjonsnettvek med stasjoner på Svalbard og Øst-Grønland. Han var også engasjert i etableringen av Universitetssenteret på Svalbard i 1993 og var initiativtaker til det årlige Birkelandsymposiet i Det Norske Videnskaps-Akademi.

Egeland var  kjent som en dyktig formidler, og sto sammen med Universitetet i Tromsø og Norsk Teknisk Museum, bak Nordlysutstillingen til Vinter-OL 1994.

## Verv og utmerkelser
* Prisen for god forskningsformidling ved Universitetet i Oslo 1997 på kroner 
* Norges forskningsråds formidlingspris 1996 delt med Asgeir Brekke ved Universitetet i Tromsø for «deres formidling av nordlysforskning».
* Member of Royal Society in London, medlem i International Academy of Astronics fra 1995 og medlem i Royal Astronomical Academy, London, fra 1999
* Fridtjof Nansens minneforelesninger 1973
* Det Norske Videnskaps-Akademi innvalgt 1981
* Kongens fortjenstmedalje i gull 2002
* Styremedlem og formann i Norsk Teknisk Museum, styremedlem i Styret for Stiftelsen Norsk romsenter 1993–1997

## Utgivelser
* 
* 
* 
* 
* 
* 
* 

## Referanser
Department for Business, Innovation and Skills

**Department for Business, Innovation and Skills** (**BIS**) var et britisk departement med ansvar for næringsliv, høyere utdannelse og innovasjon. Departementet ble opprettet 5. juni 2009 gjennom en sammenslåing av to departementer. Det ble innlemmet i Department for Business, Energy and Industrial Strategy i juli 2016.

## Eksterne lenker
*
Jupiter Europa Orbiter

Som en del av Europa Jupiter System Mission (EJSM) var **Jupiter Europa Orbiter** (**JEO**) en foreslått banesonde planlagt skutt opp i 2020 med tanke på detaljerte studier av jupitermånene Europa og Io så vel som den jovianske magnetosfæren. Blant andre ting var hovedmålet å se etter mulighetene for underjordiske hav som mange forskere antydet kunne inneholde ekstraterrestrisk liv.

I april 2011 uttalte ESA at det virket usannsynlig at et fellesk amerikansk-europeisk oppdrag ville finne sted i begynnelsen av 2020-årene gitt NASAs budsjett, så ESA vil undersøke muligheten for å fortsette med et europeisk-ledet oppdrag.

## Referanser
Met Office

**Met Office** (opprinnelig en forkortelse for *Meteorological Office*) er Storbritannias meteorologiske myndighet, underlagt Department for Business, Innovation and Skills. Hovedkontoret ligger i Exeter.

Met Office ble opprettet i 1854 som en liten avdeling i det britiske handelsrådet under Robert FitzRoy, som en tjeneste for sjømenn. I 1861 begynte Met Office å levere værvarsler til aviser.

## Eksterne lenker
*
Jupiter Icy Moons Orbiter

**Jupiter Icy Moons Orbiter** (**JIMO**) var en foreslått romsonde med mål om å utforske ismånene til Jupiter. Hovedmålet var Europa og det antatte havet som er et av stendene hvor enkelt liv er mulig i solsystemet. Ganymedes og Callisto, som nå antas å ha flytende saltvannshav under overflaten, var også blant de mulige månene for sonden.
Darwindagen

**Darwindagen** er en innstiftet merkedag for feiringen av Charles Darwins fødselsdag 12. februar 1809. Dagen markeres for å fremme Darwins bidrag til evolusjonsbiologi, og framfor alt vitenskap i sin alminnelighet.

Feiringen av Darwins arbeider og innsats har vært gjennomført sporadisk siden hans død 19. april 1882. Tilstelningene fant sted i Down House i Downe, England, hvor Darwin og medlemmer i hans familie levde fra 1842 fram til hans hustru Emma Darwins død 1896. Feiringen har imidlertid blitt mere regelmessig fra 2000-tallet av.

## Eksterne lenker
* Darwindagen ved Universitetet i Bergen
* Darwindagen ved Universitetet i Oslo (CEES)
*
Vila Real de Santo António

**Vila Real de Santo António** er en kommune (concelho) i Distrito de Faro i den portugisiske regionen Algarve. Kommunens areal er 57,53&nbsp;km² og i 2011 hadde den 19&nbsp;156 innbyggere. 

Byen ligger ved elven Guadiana. 

## Kommunens sogn
Vila Real de Santo António består av tre sogn (freguesias):

## Befolkningsutvikling

## Referanser




## Eksterne lenker
*
Urban Hettich

**Urban Hettich** (født 2. mars 1953) er en tidligere tysk kombinertløper. Hans mest kjente prestasjon er sølvmedaljen fra OL i 1976. Han ble også nr. 7 på stafetten under OL i 1972. Han er ikke forbundet med Georg Hettich den olympiske mesteren fra 2006.

## OL-medaljer
* 1976  Innsbruck&ndash;  Sølv i kombinert

## Referanser


## Eksterne lenker
*
Fuller Theological Seminary

**Fuller Theological Seminary**  er et kristent teologisk seminar med hovedtilholdssted i Pasadena i California, USA, og med flere satellitt-campuser i vestlige USA. Skolen har over 4300 studenter fra 67 nasjoner og 108 kirkesamfunn, og er beskrevet som det «mest innflytelsesrike, uten tvil, hvis man dømmer etter antall pastorer og undervisere som utdannes der ...»

## Referanser


## Eksterne lenker
*
Jan Brewer

**Janice Kay Brewer** (født 1944) er en amerikansk republikansk politiker. Hun var guvernør i delstaten Arizona fra 2009 til 2015.

Brewer var medlem av underhuset i Arizonas lovgivende forsamling fra 1983 til 1986, medlem av delstatens senat fra 1987 til 1996, og Arizonas delstatssekretær (*Secretary of State*, tilsvarende innenriksminister) fra 2003 til 2009.

Brewer etterfulgte Janet Napolitano, som i 2009 gikk av som guvernør for å tiltre som USAs sikkerhetsminister. Da Arizona ikke har en egen post som viseguvernør, er det innenriksministeren ("state secretary") som i slike tilfeller rykker opp til guvernørstillingen.

Hun er av engelsk og norsk avstamning med morfar fra Hurdal i Akershus, Emil Theodor Bakken (1875–1938) og mormor Kari (Carrie) Nelson (1870–1918) født i Minnesota og med slekt fra Tynset, Hedmark.
## Se også
* Liste over Amerikas forente staters guvernører

## Referanser


## Eksterne lenker
* Arizona Governor Jan Brewer *official Arizona government site*
Thor Tøllefsen

**Thor Egil Tøllefsen** (født 18. oktober 1937 i Tromsø, død 21. mars 2013 i Vannavalen) var en norsk lokalpolitiker (Kp og Sp) som var ordfører i Karlsøy kommune fra 1987 til 1999 (for Sp), og fra 2003 til 2007 (for Kp).

Han har vært leder for Kommunenes Sentralforbund (KS) i Troms, og ble tildelt KS-medaljen bare to uker før han døde.

Da han var 17 år gammel dro han til sjøs, og var sjømann i åtte år før han begynte som fyrvokter i 1962. I 1960 flyttet han til Vannvåg i Karlsøy. Han kom inn i kommunestyret for Senterpartiet i 1979, og ble i 1987 ordfører, en posisjon han hadde i tolv år. I 1999 skiftet han fra Senterpartiet til Kystpartiet. Han var igjen ordfører i perioden 2003-2007. Tøllefsen var toppkandidat for Kystpartiet ved stortingsvalget i 2001 og 2005, og var i 2001 like ved å komme inn på Stortinget.

## Kilder
* Ulf L. Vinje: *[http://urn.nb.no/URN:NBN:no-nb_digibok_2010090608038 Folk ved havet – Karlsøy kommune 1838-1998]* (s. 123, digitalisert av Nasjonalbiblioteket)
* Karlsøy kommune: Thor Tøllefsen (Kystpartiet) blir ny ordfører i Karlsøy (25. september 2003, besøkt 12. februar 2012)
* NRK: Kystpartiet som Joker Nord (30. august 2005, oppdatert 31. august 2005, besøkt 12. februar 2012)
* NRK: – Kystpartiet tapte på Bastesen (13. september 2005, besøkt 12. februar 2012)
Elia Viviani

**Elia Viviani** (født 1989) er en italiensk syklist.

Han tok gull i omnium under Sommer-OL 2016. Under Sommer-OL 2020 i Tokyo som ble arrangert i 2021, tok han bronse i omnium.

Han la opp etter 2025-sesongen.

## Meritter
### Landeveissykling
	
;2009
:Popolarissima di Treviso
;2010
:Etappe 7b i Vuelta a Cuba
:Popolarissima di Treviso
:7. etappe i International Presidency Tour of Turkey 
:Marco Pantani Memorial
:Binche – Tournai – Binche
;2011
:GP Costa degli Etruschi
:Tour de Mumbai I
:1. etappe i Tour de Slovénie
:GP Nobili Rubinetterie Coppa Città di Stresa
:4. og 5. etappe USA Pro Cycling Challenge
:2. etappe i Giro di Padania
:4. etappe i Tour of Beijing
;2012
:6. etappe i Tour de San Luis
:GP Costa degli Etruschi
:Sammenlagt + 1. og 2. etappe, Giro della Provincia di Reggio Calabria
:2. etappe, Settimana Internazionale di Coppi e Bartali
:1. etappe, Tour of Beijing
;2013
:2. etappe, Critérium du Dauphiné
:Sammenlagt + 2. og 3. etappe, Tour of Elk Grove
:Dutch Food Valley Classic
:1. etappe, Tour of Britain
;2014
:3. etappe, Settimana Internazionale di Coppi e Bartali
:5. og 7. etappe, Tour of Turkey
:4. etappe, Tour de Slovénie
:Coppa Bernocchi
;2015
:2. etappe, Dubai Tour
:2. etappe, Giro d'Italia
:1. etappe, Eneco Tour
:1., 3. og 8. etappe, Tour of Britain
:2. og 4. etappe, Abu Dhabi Tour
;2016
:2. etappe, Dubai Tour
:2. etappe, Tredagers i De Panne
;2017
:3. etappe, Romandie rundt
:2. etappe, Route du Sud
:1. og 3. etappe, Østerrike rundt
:EuroEyes Cyclassics
: 1. og 3. etappe, Tour du Poitou-Charentes
: Bretagne Classic
: 2. etappe Tour of Britain
;2018
:3. etappe, Tour Down Under
: 2. og 5 etappe + sammenlagt, Dubai Tour
: 2. etappe, Abu Dhabi Tour
:1., 2., 13. og 17. etappe, Giro d'Italia
:Italiensk mester i landeveisritt
:EuroEyes Cyclassics
:3., 10. og 21. etappe, Vuelta a España
;2019
:1. etappe, Tour Down Under
:Cadel Evans Great Ocean Road Race
:5. etappe, UAE Tour
:3. etappe, Tirreno–Adriatico
:4. og 5. etappe, Sveits rundt
:4. etappe, Tour de France
:RideLondon-Surrey Classic
:Europamester i landeveisritt
:EuroEyes Cyclassics
;2021
:Cholet-Pays de Loire
:1. og 3. etappe, Adriatica Ionica Race
:1. og 3. etappe, Tour du Poitou-Charentes
:GP de Fourmies
:Grand Prix d'Isbergues
;2022
:1. etappe, Tour de la Provence
:6. etappe, CRO Race
;2023
:1. etappe, CRO Race
:1. etappe, Tour of Guangxi

## Referanser


## Eksterne lenker
* 
*
La Barrancosa-Condor Cliff vannkraftprosjekt

**La Barrancosa – Cóndor Cliff vannkraftprosjekt** er et kompleks med demninger og vannkraftverk i elva Santa Cruz langt sør i Argentina (Provincia de Santa Cruz). Anlegget skal stå ferdig utbygget i 2012, etter at utbygging ble igangsatt i 2008 av president Cristina Fernandez de Kirchner.

Vannkraftprosjektett bstår av to separate utbygginger med i alt minst 1 700 MW effekt og med produksjonsmål på 5,1 TWh elektrisk kraft årlig:

****Cóndor Cliff***, 250&nbsp;km ovenfor utløpet av Rio Santa Cruz i Atlanterhavet, i alt 1.140 MW effekt (6 x 190 mw)
****La Barrancosa***, 185&nbsp;km ovenfor utløpet av Rio Santa Cruz, i alt 600 MW effekt (5 x 120 mw)

Nest etter Yacerita og Salto Grande, blir dette Argentinas tredje største vannkraftverk.

## Se også
*Liste over verdens største vannkraftverk

## Referanser


## Eksterne lenker
Cabra Corral-demningen

**Cabra Corral-demningen** er en demning med vannkraftverk i elva Río Pasaja langt nordi Argentina (Provincia de Salta). Anlegget sto ferdig utbygget i 1972, etter at utbygging ble igangsatt i 1966. Demningen ligger 85 km rett sør for byen Salta.

Vannkraftprosjektett har i alt 102 MW effekt, fordelt på 3 x 34 MW turbiner. Den knyttes til nettet med en 132 kV kraftledning.

Demningen er 114 meter høy og 510 meter lang. Maksimal fallhøyde er 104 meter. Reservoaret har et areal på 115 – 132 km² (max 13&nbsp;150 hektar), og demmer opp inntil 2&nbsp;880 millioner m³ vannmasser. Halve reservoaret ligger over grensen til naboprovinsen Provincia de Santiago del Estero i øst. 

Nedbørsområdet som reguleres er på 32&nbsp;735 km².

## Se også
* Liste over verdens største vannkraftverk

## Eksterne lenker
*
Deutschneudorf

**Deutschneudorf** er en kommune i Erzgebirgskreis i Direktionsbezirk Chemnitz i den sørlige delen av Fristaten Sachsen. Siden 1. april 2000 har kommunen medlem av forvaltningsfellesskapet Seiffen.  Kommunen hadde 1&nbsp;120 innbyggere den 31. desember 2010.
## Referanser


## Eksterne lenker
*
Don (tittel)

***Don*** (alternativt Dom på portugisisk) er en hedertittel som brukes i enkelte av middelhavslandene i tillegg til i Latin-Amerika og andre romansktalende land. Ordet kommer fra det latinske *dominus* som er en æresbevisning brukt i Iberia og Italia. Det kvinnelige av tittelen er Doña (Donna på portugisisk og Dona på italiensk). Den forkortes vanligvis "D."
Håndjern

**Håndjern** er sammenkjedede metallenker som brukes til å lenke hendene sammen.

Mest alminnelige er håndjern hos politiet, som bruker håndjernene til å pasifisere eller kontrollere anholdte. De kan likeledes brukes av andre som har bruk for å pasifisere folk – for eksempel fengselsbetjenter, vektere, ordensvakter, militærpoliti eller flyselskaper.

Alminneligvis består håndjern av to metallenker som har en låsemekanisme, så de kun kan strammes, men ikke løsnes (uten nøkkel). På den måten kan man stramme dem så mye som det er nødvendig for at man ikke kan komme fri, og de passer på alle størrelser håndledd.

For det meste brukes håndjernene til å lenke hendene sammen bak på ryggen, men kan også brukes til å lenke hendene sammen foran – eller lenke dem fast til noe.

En særlig variant er buntebånd, som også ofte henregnes under betegnelsen håndjern, selv om de teknisk sett ikke er hånd*jern*. De har samme egenskaper som metallhåndjern – de kan strammes så mye som det er nødvendig, men ikke løsnes. De brukes ofte av politiet ved anholdelser av større mengder (for eksempel ved demonstrasjoner og uroligheter) og også til tider av de andre forannevnte grupper. De kan dog alminneligvis kun brukes én gang, men har den store fordel at de ikke veier så mye.

I tidligere tider da man manglet spesialisert utstyr, brukte man tau til dette formål, og slo en spesiell knute (brannmansete) med to sløyfer dratt fra en dobbelt halvstikk som først strammes rundt håndleddene for deretter å låses med en eller flere halvstikk mellom håndleddene. 

Håndjern brukes også av tryllekunstnere som for eksempel Harry Houdini. Tryllekunstnerne utfører triks der de skal få av seg håndjernene, noen ganger på tid.

## Referanser


## Eksterne lenker
*
Cato Bruarøy

**Cato Bruarøy** (født 1970 i Os i Vestland) er en norsk karateutøver og sensei. Han er europamester i karategrenen wado-karate (2006), verdensmester i karategrenen shito ryu-karate (1999) og norgesmester i karate. 

Bruarøy er hovedinstruktør for karateorganisasjonen WIKF Norge, leder for teknisk komite i Norges Kampsportforbunds karateseksjon og norsk representant og instruktør i selvforsvarssystemet Israeli Military System of Self Defence - Krav Maga. Han har trent karate siden han var 12 år og er gradert 7. dan svart belte. Han trener og underviser også i de kinesiske helseøvelsene taiji, qigong og taijiwuxigong.

Bruarøy er utdannet siviløkonom fra Norges Handelshøyskole. Han er styreleder og største eier i kommunikasjonsbyrået Kime Kommunikasjon AS i Bergen.

Bruarøy har vært engasjert som kommunikasjonsdirektør og informasjonssjef i Fiskeri- og havbruksnæringens landsforening (FHL), arbeidet som vaktsjef og finansjournalist i Dagens Næringslivs nyhetsbyrå TDN Finans og vært aksjefondsanalytiker og webredaktør i Acta-konsernet. Siden 2003 har han arbeidet som informasjonsrådgiver med finans, strategi og krisehåndtering som fagområder.
## Referanser
Mathias Wærn

**Mathias Wærn** (født 1725, død 1789) var en norsk forretningsmann, mest kjent for sitt eierskap i Moss Jernverk årene 1748 til 1766 sammen med Erik Anker.

Mathias Wærn var født på Fredrikshald (Halden) og var sønn av handelsmannen Peder Morten Wærn og Kirstine Colbjørnsdatter. Sammen med Erik Anker drev han først et såpekokeri på Fredrikshald, deretter kjøpte de to opp Moss Jernverk og begynte der produksjon av kanoner for det dansk-norske forsvaret.

Mathias Wærn røk etterhvert uklar med Erik Anker og ble i 1766 kjøpt ut av Anker i Moss Jernverk, Wærn flyttet da til Sverige hvor han bosatte seg i Steneby sogn i Dalsland, sammen med sin svenske svigerfar kjøpte han seg inn i Billingfors bruk og døde der i 1789. Han ble i 1768 gift med  Maria Uggla (f. 2. Sept. 1747, d. 1815 i Stockholm), datter av brukeier Leonhard Magnus Uggla til Billingsfors og Bäckefors og Anna Maria Friherreinne Taube. 

## Litteratur
* Lauritz Opstad, *Moss Jernverk*, M. Peterson & søn, Moss, 1950

## Eksterne lenker
* Om Mathias Wærn, fra *Dansk biografisk Lexikon*
Andreas Hagen (f. 1986)

**Andreas Hagen** (født 1986) er en norsk fotballtrener og tidligere fotballspiller som er hovedtrener for . 

Hagen kan spille i de fleste posisjoner på banen, men han spiller i midtbaneleddet eller i en offensiv rolle for Jerv.

Andreas Hagen startet sin seniorkarriere i Oslo-klubben  i 2004. I 2008 kom han hjem til barndomsklubben sin , hvor han bare ble i en sesong. Hagen flyttet deretter sørover, fortsatte karrieren i Grimstad-klubben . I 2012 fikk han proffkontrakt med danske . Hagen var med å spille klubben opp i Superligaen, og fikk ni kamper i øverste divisjon i Danmark før han returnerte til Jerv sommeren 2014. Der var han fast inventar på laget som rykket opp til OBOS-ligaen på første forsøk. I 2015-sesongen var han toneangivende da Jerv kom helt til kvalifiseringsfinalen om en plass i Tippeligaen. Han spilte 29 av 30 seriekamper, i tillegg til at han startet alle kvalifiseringskampene i 2015-sesongen.

## Referanser


## Eksterne lenker
* 
* Blir Danmark-proff *[[Tidens Krav]], 7. februar 2012*
Rick James

**James Ambrose Johnson jr.** (1948–2004), bedre kjent under artistnavnet Rick James, var en amerikansk sanger, låtskriver, musiker og plateprodusent. 

James var en populær utøver i slutten av 1970- og 1980-tallet og hadde fire nummer én hits på de amerikanske R&B-listene i genren av funk og R & B. Blant hans sanger er «Super Freak», «Mary Jane» og «You and I».

## Referanser


## Eksterne lenker
* 
* 
* 
*
Bobby Brown

**Robert Barisford «Bobby» Brown** (født 5. februar 1969) er en amerikansk R&B-sanger/låtskriver, sporadisk rapper og danser.

Etter tiden i popgruppen New Edition begynte Brown sin solokarriere i 1987 og hadde en rekke Topp 10 Billboard-hits, som kulminerte i en Grammy Award. Han var en pionér innen New Jack Swing-musikk, en blanding av hiphop og R&B. Hans andre album, *Don't Be Cruel*, inkluderte populære sanger som «My Prerogative», som senere ble en slager med Britney Spears.

Brown er eksmannen til den avdøde popsangeren Whitney Houston og har hovedrollen i realityserien *[[Being Bobby Brown]]*.

## Referanser


## Eksterne lenker
* 
* 
*
Borstendorf

**Borstendorf** er en tidligere kommune i Erzgebirgskreis i Direktionsbezirk Chemnitz i den sørlige delen av Fristaten Sachsen. Fra 28. oktober 1998 var kommunen medlem av forvaltningsforbundet Wildenstein.  Kommunen hadde 1&nbsp;374 innbyggere den 31. desember 2010. Borstendorf ble innlemmet i Grünhainichen 1. januar 2015.
Amtsberg

**Amtsberg** er en kommune i Erzgebirgskreis i Direktionsbezirk Chemnitz i den sørlige delen av Fristaten Sachsen. Kommunen ble opprettet den 1. januar 1994 gjennom en kommunesammenslåing av de tre kommunene Weißbach, Dittersdorf og Schlößchen. Kommunen hadde 4&nbsp;012 innbyggere den 31. desember 2010.
## Referanser


## Eksterne lenker
*
Grießbach (Drebach)

**Grießbach** er en del av kommunen Drebach i Erzgebirgskreis i Direktionsbezirk Chemnitz i den sørlige delen av Fristaten Sachsen. Fram til 1. januar 1999 var den også en selvstendig kommune innenfor Mittlerer Erzgebirgskreis.

Fra 18. mars 1994 frem til kommunens opphør, var den en del av Forvaltningsforbundet Grüner Grund.

## Referanser
Hirtstein (kommune)

**Hirtstein** var en kommune i Landkreis Zschopau i den sørlige delen av Fristaten Sachsen som ble opprettet den 1. januar 1994 gjennom en sammenslåing av de fire tidligere selvstendige kommunene Rübenau, Reitzenhain, Kühnhaide og Satzung. Forvaltningens sete var Reitzenhain beliggende på det 890 meter høye fjellet Hirtstein.

Fra 1. januar 2000 var kommunen en del av forvaltningsfellesskapet Marienberg.

Den 1. januar 2003 ble Hirtstein innlemmet i byen Marienberg i Mittlerer Erzgebirgskreis.
Allround-NM på skøyter 1960 for damer

**Allround-NM på skøyter 1960 for damer** ble avholdt 6. og 7. februar 1960 på Elvebakken Idrettsplass, Hakadal i Nittedal. Arrangører var Hakadal Idrettslag. Det ble også arrangert uoffisielt mesterskap for piker samtidig.

Norgesmester ble Randi Elisabeth Nilsen, Hamar IL for kvinner senior, og uoffisiell mester for piker ble Bjørg Hovden, Rjukan IL.

## Damer senior

:* = vinner på grunn av minst tre distanseseire.

## Damer/piker junior

## Kilder
* 
* 
* 
* 

## Eksterne lenker
* 
*
Lisbet Holtedahl

**Lisbet Holtedahl** (født 28. juni 1946 i København) er en dansk-norsk sosialantropolog, filmskaper og kvinneforsker.

Ved Universitetet i Tromsø tok hun mag.grad 1973 på avhandlingen *Køn og rang i et polyetnisk landsbysamfund, social organisation i Maine-Soroa, [[Niger]]*, basert på ett års opphold i Mainé-Soroa i 1970, hvorpå hun i 1971 holdt utstilling ved Etnografisk Museum. Fra 1971 jobbet hun ved Samisk etnografisk samling ved Tromsø Museum, før hun ble NAVF-stipendiat 1975-78. Fra 1978 har hun vært tilknyttet Det samfunnsvitenskapelige fakultet (UiT), hvorfra hun fikk sin  dr.philos. 1987 på avhandlingen *Hva mutter gjør er alltid viktig. Om å være kvinne og mann i en nordnorsk fiskerbygd i 1970-årene*, altså om Kvaløya. 

Hun var  1990–1992 og 1997–1998 gjesteforsker ved Laboratoire d'Anthropologie Sociale og Maison des Sciences de l'Homme i Paris. For  Care International i Niger og Mali var hun konsulent 1990-1992. Så ble hun professor i 1993.  Hun hadde i 1991  startet «Ngaoundéré Anthropos», et utvekslings-samarbeide med Université de Ngaoundéré i Kamerun om kunnskaps-utvikling blant muslimske der nord i landet. Hun bruker mye film og video i forskningen og har utviklet et eget fag i Visuell Antropologi og hennes arbeidssted heter da i dag Institutt for sosialantropologi og visuelle kulturstudier.

## Filmer
* *Et slot i Afrika* film og bok om en muslimsk industrieier i Kamerun
* *Al Hajji og hans fire hustruer*, film om en kvinnelig entreprenør og førstehustru blant fire i en muslimsk dommers hus i Kamerun
* *Bororoerne i Kamerun og Niger*, om to nomadiske familier
* *Ce qu'ils apprennent vaut-il ce qu'ils oublieront?* 1995

## Utmerkelser
* Kodak-prisen ved *Bilan des films ethnographiques* 1989 for filmen «Al Hajji og hans fire hustruer»
* Prisen for fremragende kulturforskning fra Institutt for sammenlignende kulturforskning 1996
* Norges forskningsråds formidlingspris 1996  «sin innsats som initiativtaker til og leder for et kompetansebyggende samarbeidsprogram mellom Universitetet i Tromsø og universitetet i Ngaoundéré i Kamerun».
* Likestillingsprisen ved Universitetet i Tromsø 2010
* Sekretariatet for kvinneforskning i NAVF, medlem 1975, 
* Utvalget for Lyd og Bilde, Kulturdepartementet, styremedlem

## Referanser


## Eksterne lenker
*
Estadio Nemesio Díez

**Estadio Nemesio Díez**, også kjent som **«La Bombonera»**, er et fotballstadion i Toluca i Mexico. Det ble åpna 18. august 1954 og har en tilskuerkapasitet på 27&nbsp;000. Det brukes som hjemmebane av Deportivo Toluca.

Stadionet ble brukt under VM i fotball både i 1970 og i 1986. Det ble spilt tre kamper der under hvert av mesterskapa.

## Referanser


## Eksterne lenker
*
Estadio Jalisco

**Estadio Jalisco** er et fotballstadion i Guadalajara i den meksikanske delstaten Jalisco. Med en tilskuerkapasitet på  er det landets tredje største stadion, etter Estadio Azteca og Estadio Olímpico Universitario. Det ble åpna 31. januar 1960.

Stadionet er hjemmebanen til Club Atlas og Club Universidad de Guadalajara. Det var også CD Guadalajaras hjemmebane fram til 2010.

Estadio Jalisco ble brukt som arena for åtte kamper under VM i fotball 1970, seks kamper under VM i fotball 1986 og åtte kamper under FIFA konføderasjonscup 1999.

## Referanser


## Eksterne lenker
*
Joronn Sitje

**Joronn Sitje** (1897–1982) var en norsk kunstmaler, kjent for sine fargesterke bilder fra sin tid i Kenya.

## Liv og virke
Hun vokste opp i Kristiania og Hokksund og studerte ved Statens håndverks- og kunstindustriskole 1915–19 under Lars Utne og Oluf Wold-Thorne. 
Opphold 1916–19 i Paris med stipend fra Johannes Sejersted Bødtker, i lære hos blant andre Othon Friesz. Så til Italia i 1920. 

Hun debuterte i 1923 med overjordiske motiv hos Blomqvist Kunsthandel. Utover 1930-tallet malte hun mennesker og landskap og hadde flere utstillinger med bilder fra tiden 1928–39 da hun var bosatt i  Kenya, der ektemannen Fridtjof Lous Mohr (1888–1942) dyrket kaffe og mais på «Kanga farm». I mellomkrigstiden skildret hun også omskjæring og jøder på flukt.  Hun var bosatt på Hønskollen i Asker 1939–72. 

Sitje hadde Henrik Sørensen som nærmeste faglige støtte. Hun var også nabo og bekjent av Karen Blixen som ba Sitje om å illustrere sin bok *[[Syv fantastiske fortellinger]]* i 1935; noe Sitje avslo av beskjedenhet. 

Hennes bilder er innkjøpt av Nasjonalgalleriet, Oslo kommunes kunstsamlinger, Atheneum i Helsingfors, Göteborgs Konstmuseum, Malmö Museum og Moderna Museet i Stockholm. Et oljemaleri av Sitje fra 1934, med tittelen *Kokken*, ble 31.07.2024 solgt på Blomqvists nettauksjon. Bildet hadde en verdivurdering på kr. 30.000 - 40.000,-. Tilslagsprisen ble 360.000,- kroner. Maleriet kom fra boet etter Ole Paus.

Sitje var gift med Fridtjof Georg Lous Mohr (1888–1942), som var bror til Otto Lous Mohr (1886–1967) og Hugo Lous Mohr (1889–1970).

## Referanser